L 280/50
HR
Službeni list Europske unije
28.10.2022.
(5)
Od proizvođača je zatraženo da provjere privremene podatke u skladu s člankom 7. stavkom 5.
Uredbe (EU) 2019/631 i da u roku od tri mjeseca od primitka obavijeste Komisiju o svim pogreškama.
Obavijest o pogreškama dostavilo je 63 proizvođača osobnih automobila i 42 proizvođača lakih gospodarskih vozila.
(6)
Privremeni podaci uključivali su korekcijske faktore za osobne automobile izračunane u skladu s člankom 7. stavkom 2.
Provedbene uredbe Komisije (EU) 2017/1153 (2) i za laka gospodarska vozila izračunane u skladu s člankom 6. stavkom 2.
Provedbene uredbe Komisije (EU) 2017/1152 (3).
S obzirom na to da su konačni korekcijski faktori bili jednaki 1 za sve proizvođače i njihova udruženja, nije bilo potrebe za korekcijom izračuna prosječnih specifičnih emisija.
(7)
U slučaju dva proizvođača osobnih automobila i jednog proizvođača lakih gospodarskih vozila sva vozila uključena u privremeni skup podataka bila su izvan područja primjene Uredbe (EU) 2019/631.
Za jednog proizvođača osobnih automobila ni za jedno vozilo u privremenom skupu podataka nisu prijavljene vrijednosti specifičnih emisija CO2 prema NEDC-u pa taj proizvođač stoga nije uključen u ovu Odluku.
(8)
U slučaju preostalih 30 proizvođača osobnih automobila i 26 proizvođača lakih gospodarskih vozila koji nisu prijavili pogreške u skupovima podataka ili odgovorili na drugi način trebalo bi potvrditi privremene podatke i privremene izračune prosječnih specifičnih emisija i ciljnih vrijednosti specifičnih emisija.
(9)
Komisija je provjerila pogreške koje su prijavili proizvođači i razloge koje su naveli za ispravke te je privremeni skup podataka prema potrebi potvrđen ili izmijenjen.
Stoga bi za 93 proizvođača osobnih automobila i 68 proizvođača lakih gospodarskih vozila trebalo potvrditi ili izmijeniti privremene podatke.
(10)
U skladu s člankom 4.
Uredbe (EU) 2019/631 trebalo bi se smatrati da proizvođač poštuje svoju ciljnu vrijednost specifičnih emisija ako njegove prosječne specifične emisije CO2 navedene u ovoj Odluci ne prelaze njegovu ciljnu vrijednost specifičnih emisija.
Ispunjavanje ciljanih vrijednosti proizvođača koji su članovi udruženja trebalo bi se ocjenjivati na razini udruženja u skladu s člankom 6. te uredbe.
Za proizvođače i udruženja kojima je odobreno odstupanje od njihovih ciljnih vrijednosti specifičnih emisija za kalendarsku godinu 2020.
u skladu s člankom 10. te uredbe procjenjuje se jesu li prosječne specifične emisije CO2 u skladu s odobrenim ciljnim vrijednostima prema odstupanjima.
(11)
U skladu s člankom 4. stavkom 3.
Uredbe (EU) 2019/631 za svakog proizvođača ili udruženje samo se 95 % novih osobnih automobila registriranih tijekom kalendarske godine 2020.
odabranih na temelju njihovih razina emisija uzima u obzir za potrebe utvrđivanja prosječnih specifičnih emisija CO2 za tog proizvođača ili udruženje.
(12)
U skladu s člankom 5.
Uredbe (EU) 2019/631, za izračun prosječnih specifičnih emisija CO2 proizvođača osobnih automobila svaki novi osobni automobil sa specifičnim emisijama CO2 ispod 50 g CO2/km (NEDC) broji se kao dva osobna automobila za kalendarsku godinu 2020., s maksimalnom olakšicom od 7,5 g CO2/km za svakog proizvođača ili udruženje.
(13)
Uštede CO2 iz inovativnih tehnologija kojima se daje provjereni doprinos smanjenjima emisija CO2 i koje je Komisija odobrila u skladu s člankom 11.
Uredbe (EU) 2019/631 („ekoinovacije”) uzimaju se u obzir za izračun prosječnih specifičnih emisija CO2, s maksimalnom olakšicom od 7 g CO2/km za svakog proizvođača ili udruženje.
Za kalendarsku godinu 2020.
uzimaju se u obzir samo uštede CO2 od ekoinovacija utvrđene upućivanjem na NEDC.
(2) Provedbena uredba Komisije (EU) 2017/1153 od 2. lipnja 2017.
o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br.
1014/2010 (SL L 175, 7.7.2017., str. 679.).
(3) Provedbena uredba Komisije (EU) 2017/1152 od 2. lipnja 2017.
o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka u pogledu lakih gospodarskih vozila i o izmjeni Provedbene uredbe (EU) br. 293/2012 (SL L 175, 7.7.2017., str. 644.).